**OBRAZLOŽENJE REBALANSA FINANCIJSKOG PLANA 2022.**

Kod decentraliziranih sredstva škole izvršilo se nekoliko izmjena premještanja iznosa sa pozicije na poziciju, ali sve u okviru dopuštenog iznosa materijalnih troškova za 2022. godinu.

Povećanja koje smo izvršili na pomoćima decentralizacije od Grada Pule:

1. ENERGIJA u iznosu od 55.000,00 kn zbog poskupljenja energenata, posebice goriva
2. USLUGE ODRŽAVANJA (hitne intervencije) u iznosu od 6.300,00 kn, zbog uklanjanja trulih stabala u dvorištu škole
3. SISTEMATSKI PREGLEDI u iznosu od 12.600,00kn zbog povećanja dodatka pregleda sa 500,00 kn na 1.200,00 kn prema TKU.

Rebalansom kod plaća od ministarstva također je uslijedilo povećanje, zbog povećanja osnovice plaća u državnim i javnim službama od 01. svibnja 2022.

Kod produženog boravka, također smo povećali pozicije koje se odnose na plaće za redovan rad i doprinose na plaće zbog povećanja osnovice, dok smo smanjenje izvršili na pozicijama koje smo planirali za sudske tužbe koje su već isplaćene.

Projekt pomoćnika u nastavi smo umanjili na izvoru pomoći za projekt zajedno do znanja, jer od sljedeće školske godine u planu je novi projekt s izvora općih prihoda i primitaka od Grada Pule za koji smo planirali sveukupne troškove u iznosu od 96.000,00 kn, za plaće sveukupno 5 pomoćnika u nastavi.

Pomoći od općine za plaće redovnog rada povećali smo zbog većih prihoda od Općina koje nam na mjesečnoj bazi uplaćuju po ispostavljenim fakturama. Veći je broj djece korisnika produženog boravka koji su iz drugih općina u odnosu na prethodne godine.

Redovan program odgoja i obrazovanja u rebalansu smo izmijenili time što smo povećali prihode od materijala i sirovina u iznosu od 50.000,00 kn, jer očekujemo povećanje cijene marendi i ručka u sljedećoj školskoj godini, isto tako smo sufinanciranje povećali na pozicijama energije, usluga održavanja, računalnih usluga, ostalih usluga, premija osiguranja te rashoda za nabavu nefinancijske imovine.

Tekuće pomoći iz državnog proračuna povećali smo na pozicijama usluga prijevoza, zbog sredstava koje nam MZO uplaćuje za prijevoz učenika sa teškoćama u razvoju , a otvorena je i pozicija za testiranja djelatnika na COVID 19.

Pomoći iz općinskih proračuna smo uklonili iz plana jer do kraja godine ne planiramo prihode iz ostalih općina.

Novina na pozicijama redovnog programa u sklopu GOO (Građanski odgoj) uvrstili smo rebalansom higijenske uloške i dispenzere za toalete.

Uključili smo i višak iz 2021. godine u iznosu od 56.089,32 kuna. Višak od sufinanciranja u iznosu od 12.159,49 kuna utrošen je najvećim dijelom na kompjutersku opremu, a ostatak viška od države u iznosu od 43.929,83 kuna utrošen je namjenski za isplate sudskih tužbi.

Ostalih važnijih promjena rebalansom financijskog plana nije bilo.

Ravnatelj:

\_\_\_\_\_\_\_\_\_\_\_\_\_\_\_\_

Zoran Bjelopetrović, prof.

Pula, 10. svibanj 2022.